गांधीनगर : गुजरात विधानसभा में सत्तारूढ भारतीय जनता पार्टी तथा मुख्य विपक्षी कांग्रेस के सदस्यों के बीच टकराव में एक महिला मंत्री समेत चार विधायक घायल हो गये, कांग्रेस के दो विधायक निलंबित किये गये। 20 फरवरी से शुरू हुए बजट सत्र में प्रश्नकाल के दौरान कांग्रेस विधायक परेश धानाणी किसानों से जुड़ा प्रश्न पूछे थे। कृषि मंत्री चिमनभाई सापरिया इसका जवाब दे रहे थे तभी पूर्व के कांग्रेस शासन का जिक्र करते ही दोनो पक्षों में जबरदस्त नोकझोंक हो गयी। इसके बाद सदन में जबरदस्त हंगामा मच गया। दोनो दलों के विधायक आमने-सामने आ गये, महिला मंत्री निर्मलाबेन तथा धानाणी और ठाकोर समेत कई सदस्य घायल हो गये। हंगामें के कारण सदन की कार्यवाही स्थगित कर दी गयी। अध्यक्ष ने धानाणी और ठाकोर को 31 मार्च तक चलने वाले इस सत्र के लिये निलंबित कर दिया।